

**ประกาศเทศบาลตำบลไม้เรียง**

**เรื่อง รายงานผลการติดตามและประเมินผลแผนพัฒนาท้องถิ่น (พ.ศ. 2566-2570) ตามแผนการดำเนินงาน ประจำปีงบประมาณ พ.ศ.2567**

**รอบ 6 เดือน ( 1 ตุลาคม 2566- 31 มีนาคม 2567)**

**....................................................................**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.

2548 แก้ไขเพิ่มเติม (ฉบับที่ 3) พ.ศ.2561 ข้อ 13 “ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทรายในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี” และตามคู่มือการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ.2567 (ITA) ตัวชี้วัดที่ 9.2 การบริหารงาน การดำเนินงาน ข้อ 12 รายงานการติดตามตามแผนการดำเนินงานประจำปี รอบ 6 เดือน ( 1 ตุลาคม 2566 – 31 มีนาคม 2567) โดยมีวัตถุประสงค์เพื่อแสดงถึงความก้าวหน้าในการดำเนินงานตามแผนฯ และงบประมาณที่ได้ใช้จ่ายไปในการดำเนินการโครงการต่าง ๆ ที่กำหนดไว้ในแผนการดำเนินงาน

ดังนั้น เพื่อให้การติดตามและประเมินผลแผนพัฒนาท้องถิ่น (พ.ศ.2566 – 2570) ตามแผนการดำเนินงาน ประจำปีงบประมาณ พ.ศ.2567 เป็นไปด้วยความเรียบร้อย และตามการประเมินคุณธรรมและความโปร่งใสในการดำเนินการของหน่วยงานภาครัฐ ประจำปีงบประมาณ พ.ศ.2567 (ITA) เทศบาลตำบลไม้เรียง ได้ดำเนินการติดตามความก้าวหน้าในการดำเนินการตามแผนการดำเนินงาน ประจำปีงบประมาณ พ.ศ.2567 เรียบร้อยแล้วรายละเอียดปรากฎตามเอกสารที่แนบมาด้วย

จึงประกาศให้ทราบโดยทั่วกัน

ประกาศ ณ วันที่ 31 เดือนมีนาคม พ.ศ. 2567

ณัฏฐพงค์ มีพัฒน์

(นายณัฎฐพงค์ มีพัฒน์)

นายกเทศมนตรีตำบลไม้เรียง